Το σπίτι είναι πανέμορφο, ιδανική επιλογή για 4 άτομα, με ωραία θέα και αρκετά δροσερό. Πήγαμε Αύγουστο και δε μας έλειψε καθόλου το air-condition. Επίσης είναι πολύ ωραία διαμορφωμένο, πετρόχτιστο με ευρύχωρο μπαλκόνι και σαλόνι, με εσωτερική σκάλα που οδηγεί στα δωματια και το μπάνιο.
Το μπάνιο έχει στενή ντουζιέρα και η λεκάνη σε σημείο που δυσκολεύεσαι λιγο να κάτσεις αλλα παρ' όλα αυτά ήταν προσεγμένο και καθαρό.
Αντιμετωπίσαμε μεγάλο πρόβλημα με το παλιό μονοπάτι. Το μονοπάτι είναι παραμελημένο, χωρίς καθόλου φως και αρκετά δύσβατο. Σε ένα σημείο από τη μια πλευρά είναι ανοιχτό με ένα ύψωμα 3 μέτρων κάτι που το καθιστά και λίγο επικίνδυνο. Για μια οικογένεια με μικρά παιδιά θεωρώ ότι το σπιτι δεν είναι καλή επιλογή πόσο μάλλον για κάποιον με κινητικά προβλήματα. Πάρκινγκ δεν υπάρχει ιδιόκτητο αλλά σε γενικές γραμμές δεν αντιμετωπίσαμε ιδιαίτερο πρόβλημα.
Συμπερασματικά με το σπίτι μείναμε όλοι ευχαριστημένοι, αλλά η πρόσβαση σε αυτό ήταν που αφαιρεί από το σύνολο της εμπειρίας μας πόντους.
Ο Τριαντάρος είναι πανέμορφος με ωραία σοκάκια για βόλτες και όμορφα μαγαζάκια με θέα, αρκετά κοντά όπου μπορείς να κάτσεις και να πιεις καφέ η να φας.